Tisztelt Kultuszminiszter Úr!

Én, Gerevich Tibor, a Római Magyar Akadémia igazgatója, ezen levelemmel szeretném bizonyítani, hogy Németh Antal tevékenysége jótékony hatással lenne a színházi életre. Indokaim a következő tényeken alapszanak:

Németh Antal rendkívül tág látókörrel rendelkezik, hiszen több – a színházzal kapcsolatos – cikket és tudományos értekezést is maga mögött tudhat. Mindezek bizonyítják, hogy műveltsége kifogástalan, és felettébb tapasztalt a színjátszás terén is.

Emellett arról is tudomásom van, hogy Németh Antal Úr világlátott személy, így lehetősége volt különböző kultúrák hatásait felfedezni, és beépíteni műveibe. Mutatja ezt az is, hogy az avantgárd színházi törekvések egyik legjelentősebb képviselője és híve volt.

Munkásságában kiemelhetjük, hogy fordítóként és rendezőként is igen nagyszabású múlttal rendelkezik. Engedje meg, hogy megemlítsem, a Szegedi Nemzeti Színház rendezőjeként is munkálkodott két évig, valamint a Színpadművészeti Stúdió alapítótagja.

Mindezek alapján arra a következtetésre jutottam, hogy Németh Antal érdemes arra, hogy különleges helyet foglaljon el a Nemzeti Színház életében. Hiszem, hogy személyével új színt, és jótékony változást hozna, és színházunk általa újra felvirágozna.

Köszönettel, és tisztelettel:

Gerevich Tibor

igazgató

Budapest, 1935 tavasza